Armanitola

Armanitola () është një zonë në Dhakën e vjetër, kryeqyteti dhe qyteti më i madh i Bangladeshit. Zona e ka marrë emrin e saj nga vendbanimi armen përreth Kishës Armene.

 Historia 
Kisha Armene e Ringjalljes së Shenjtë u ndërtua në vitin 1781 si një kapelë druri dhe u shenjtërua nga peshkopi Efraim. Kjo ndodhi pak a shumë në të njëjtën kohë që armenët u vendosën në Dhaka. Kisha bart varret e 200 armenëve. Kulla e kishës u rrëzua në vitin 1897 si pasojë e një tërmeti.

Në vitin 1926, u rinovua dhe iu bë një zgjerim Tara Masxhidit. Lumi Turag rridhte pranë xhamisë në shekullin e XIX para se rrjedha e tij të zhvendosej.

Sheshi Armanitola është vendi ku janë mbajtur mjaft fjalime publike nga udhëheqësit e Lidhjes Myslimane Avami në vitin 1949.

Në tetor 2007 aty u rrëzua ndërtesa e vjetër e Shkollës së Mesme të Re Qeveritare për Vajza.

Gazeta “The Daily Star” raportoi se tre vite pas zjarrit të vitit 2010 në Dhaka, që vrau 124 njerëz në zonën e Dhakës së vjetër, duke përfshirë edhe Armanitolën, kishte depo që mbanin kimikate të ndezshme. Në vitin 2014, pronarët e xhamisë 324 vjeçare Hinga Bibi Masxhid të vendosur në Rrugën K. P. Ghosh në Armanitola, filluan ta shkatërronin ndërtesën për ta zëvendësuar me një ndërtesë shumë-katëshe.

Në Armanitola ndodhen dy fjetina të Universitetit Xhaganath, që si 10 fjetinat e tjera të universitetit janë zaptuar ilegalisht. Abdur Rahman Hall është zaptuar nga Policia e Bangladeshit dhe konvikti Shaheed Anëar Shafique u zaptua ilegalisht nga disa banorë.

Në prill 2021, një zjarr në depot e kimikateve vrau dhe plagosi 23 të tjerë. Në zonën rezidenciale të Armanitolës ndodhen një numër i madh deposh, duke përfshirë edhe ato që depozitojnë kimikate. Batalioni i Reagimit të Shpejt arrestoi dy pronarët e depove.

Rezidenca e tregtarit armen të shekullit të XIX, Nikolas Pogose, themeluesi i Shkollës Pogose, në Armanitola u shkatërrua gjatë pandemisë së COVID-19.

 Administrimi 
Armanitola është pjesë e zonës elektorale parlamentare Dhaka-7. Ajo përfaqësohet në parlament nga Haxhi Mohamad Salim i Lidhjes Avami.

 Arësimi 
Shkolla e Mesme Qeveritare e Armanitolës është shkolla e mesme publike e zonës, e cila u themelua në vitin 1904.

Shiko gjithashtu
 Kisha Armene në Dhaka
 Armenët në Bengal
 Armenët në Indi
 Lista e monumenteve të trashëgimisë në Dhakën e vjetër

Referime

Bibliografia




Kategoria:Armenë
Kategoria:Qytete në Bangladesh
Kategoria:Atraksione turistike në Bangladesh